**ОБЩИНСКА ИЗБИРАТЕЛНА КОМИСИЯ**

**ПРОТОКОЛ №1**

Днес на 05.09.2015 година се проведе заседание на общинска избирателна комисия- Борован при следния дневен ред:

1. Запознаване членовете на комисията с необходимия кворум за провеждане на заседания на ОИК начин на гласуване, както и лицата, които могат да присъстват на заседанията на ОИК.
2. Определяне на общо достъпно място по смисъла на чл.87 ал.2 от ИК за обявяване на решенията на ОИК Борован.
3. Определяне на работно време на ОИК Борован.
4. Разни.

Присъстваха: Председател - Камелия Татарска, Зам. Председател - Калин Ценов, Секретар - Златко Манчев и Членове : Петрана Цветкова, Валя Димитрова, Иван Иванов Иван Карамелски, Ивка Илиева, Емил Нинов, Валентина Иванова.

Заседанието се откри в 11:30 часа и се председателства от госпожа Камелия Татарска – председател на комисията.

Председателят Камелия Татарска : в залата присъстват 10 члена от ОИК, налице е необходимия кворум.

Колеги предлагам следния проект за дневен ред:

1. Запознаване членовете на комисията с необходимия кворум за провеждане на заседания на ОИК начин на гласуване, както и лицата, които могат да присъстват на заседанията на ОИК.

1. Определяне на общо достъпно място по смисъла на чл.87 ал.2 от ИК за обявяване на решенията на ОИК Борован.
2. Определяне на работно време на ОИК Борован.
3. Разни.

Поради липса на други постъпили предложения за допълване на дневния ред, то така предложения бе подложен на гласуване.

Председателя: Камелия Татарска: Моля, гласувайте за така предложения дневен ред.

Гласували 10 члена на ОИК: за - 10 члена: /Камелия Татарска, Калин Ценов, Златко Манчев, Петрана Цветкова, Валя Димитрова, Иван Иванов, Иван Карамелски, Ивка Илиева, Емил Нинов, Валентина Иванова /, против-няма.

Дневния ред се приема.

По т.1 от дневния ред председателя на комисията запозна присъстващите членове с начина на гласуване и необходимия кворум, след което ОИК Борован

Р Е Ш И:

т.1. Заседанията на ОИК Борован са законни, когато на тях присъстват повече от половината от членовете.

т.2. ОИК Борован взема решенията си с мнозинство две трети от присъстващите членове. Когато за приемане на решение липсва необходимото мнозинство, се смята, че е налице решение за отхвърляне, което подлежи на обжалване по реда на кодекса.

т.3. ОИК Борован приема решенията си с поименно гласуване, което се отразява в протокола от заседанието.

т.4. Гласуването е явно. Гласува се "за" или "против". Не се допуска гласуване "въздържал се".

т.5. Членовете на ОИК Борован могат да подписват протоколи и да гласуват решения с "особено мнение", като в този случай посочват в какво се изразява особеното мнение.

т.6. На заседанията на ОИК Борован може да присъстват застъпници, представители на партии, коалиции или инициативни комитети, наблюдатели и представители на средствата за масово осведомяване. Изказаните становища, мнения и възражения се записват в протокола на заседанието.

т.7. За заседанията на ОИК Борован се съставя протокол, който се подписва от председателя и секретаря.

т.8. Решенията, протоколите, удостоверенията и текущата кореспонденция на ОИК Борован се подписват от председателя и секретаря.

т.9. Когато председателят, съответно секретарят отсъства, решенията, протоколите и удостоверенията се подписват от секретаря, съответно от председателя и от заместник-председател. Когато отсъстват и председателят, и секретарят, решенията се подписват от заместник-председател и определен с решение на комисията член, предложени от различни партии и коалиции.

Гласували 10 члена на ОИК: за -10 члена /Камелия Татарска, Калин Ценов, Златко Манчев, Петрана Цветкова, Валя Димитрова, Иван Иванов, Иван Карамелски, Ивка Илиева, Емил Нинов, Валентина Иванова /, против-няма.

По т.2 от дневния ред с оглед разпоредбите на ИК в частност текста на чл.87 ал.2 от ИК, ОИК Борован

Р Е Ш И :

т.10. ОИК Борован ще обявява решенията си незабавно по реда определен от чл.87 ал.2 от ИК и решение № 1910-МИ/НР от 04.09.2015 г. на ЦИК София, чрез поставя¬не на общодостъпно място в сградата, в която заседава и се помещава ОИК Борован-село Борован, ул.“Иван Вазов“ № 1.

Гласували 10 члена на ОИК: за -10 члена /Камелия Татарска, Калин Ценов, Златко Манчев, Петрана Цветкова, Валя Димитрова, Иван Иванов, Иван Карамелски, Ивка Илиева, Емил Нинов, Валентина Иванова /, против-няма.

По т.3 от дневния ред се предостави думата на членовете на комисията.

Първа поиска думата Петрана Цветкова.

Петрана Цветкова : Предлагам ОИК Борован да бъде с работно време, както следва: в делничните дни от 09.00 до 12.00 часа и от 13.00 до 17.00 часа и в събота и неделя от 09.00 до 13.00 часа.

Предлагам също така в заседание на ОИК да бъде включен въпроса за определяне на експерт IT специалист, като за такъм предлагам Станислава Николаева Ангелова от град Враца с тел.0885 887 872.

След което се даде на Камелия Татарска

Камелия Татарска: Предлагам работното време на ОИК Борован да е без обедна почивка от 12.00 до 13.00 часа.

Думата взе и Иван Иванов.

Иван Иванов: Правя предложение работното време на комисията във всеки един календарен ден да бъде от 09.00 до 17.00 часа.

Така направеното от Иван Иванов предложение бе подложено на гласуване от присъстващите членове на ОИК, като ОИК

Р Е Ш И :

т.15. Работното време на ОИК- Борован е всеки календарен ден от 9,00 ч. до 17,00 ч.

Гласували 10 члена на ОИК: за -10 члена /Камелия Татарска, Калин Ценов, Златко Манчев, Петрана Цветкова, Валя Димитрова, Иван Иванов, Иван Карамелски, Ивка Илиева, Емил Нинов, Валентина Иванова /, против-няма.

По т.4 от дневния ред думата за изказване се предостави на Заместник Председателя Калин Ценов

Калин Ценов: Предлагам още днес да създадем електронна поща на ОИК Борован, което се ангажирам да направя аз, както и предлагам за технически сътрудник Марина Стефанова Николова от с. Алтимир тел. 0894323473, който въпрос да бъде включен в дневния ред на следващото заседание на ОИК, както и предлагам още днес да се изготви график за дежурствата с ясни правила.

По т.4 Разни от дневния ред така направените предложения се подложиха на гласуване, като ОИК

Р Е Ш И :

т.16. За обезпечаване на нормалната дейност на комисията и създаване на възможност за упражняване на правата на участващите в изборите субекти, уредени в ИК, в часовете от 9,00 до 17,00 часа, ОИК организира дежурства на членовете си. Дежурството се провежда от поне двама членове на комисията, предложени от различни партии и коалиции.

т.17. Електронен адрес за кореспонденция с ОИК-Борован - E-mail oik\_borovan2015

Гласували 10 члена на ОИК: за -10 члена /Камелия Татарска, Калин Ценов, Златко Манчев, Петрана Цветкова, Валя Димитрова, Иван Иванов, Иван Карамелски, Ивка Илиева, Емил Нинов, Валентина Иванова /, против-няма.

Всички разгледани в днешното заседание на ОИК Борован въпроси се оформят в решение № 1 на ОИК Борован

РЕШЕНИЕ

№ 1 МИ

Борован, Враца, 05.09.2015

ОТНОСНО: заседанията на ОИК Борован, начина на приемане и обявяване на решения и работно време на ОИК Борован при произвеждане на нов избор на кмет на Община Борован и общински съветници и национален референдум.

На основание чл. 85, чл. 86, чл. 87, ал. 2 и чл. 88 от Изборния кодекс и Параграф 2 от ПЗР на Закона за пряко участие на гражданите в държавната власт и местното самоуправление и във връзка Решение № 1910-МИ/НР от 04.09.2015г. на ЦИК София, ОИК - Борован.

Р Е Ш И:

1. Заседанията на ОИК Борован са законни, когато на тях присъстват повече от половината от членовете.

2. ОИК Борован взема решенията си с мнозинство две трети от присъстващите членове. Когато за приемане на решение липсва необходимото мнозинство, се смята, че е налице решение за отхвърляне, което подлежи на обжалване по реда на кодекса.

3. ОИК Борован приема решенията си с поименно гласуване, което се отразява в протокола от заседанието.

4. Гласуването е явно. Гласува се "за" или "против". Не се допуска гласуване "въздържал се".

5. Членовете на ОИК Борован могат да подписват протоколи и да гласуват решения с "особено мнение", като в този случай посочват в какво се изразява особеното мнение.

6. На заседанията на ОИК Борован може да присъстват застъпници, представители на партии, коалиции или инициативни комитети, наблюдатели и представители на средствата за масово осведомяване. Изказаните становища, мнения и възражения се записват в протокола на заседанието.

7. За заседанията на ОИК Борован се съставя протокол, който се подписва от председателя и секретаря.

8. Решенията, протоколите, удостоверенията и текущата кореспонденция на ОИК Борован се подписват от председателя и секретаря.

9. Когато председателят, съответно секретарят отсъства, решенията, протоколите и удостоверенията се подписват от секретаря, съответно от председателя и от заместник-председател. Когато отсъстват и председателят, и секретарят, решенията се подписват от заместник-председател и определен с решение на комисията член, предложени от различни партии и коалиции.

10. ОИК Борован ще обявява решенията си незабавно по реда определен от чл.87 ал.2 от ИК и решение № 1910-МИ/НР от 04.09.2015 г. на ЦИК София, чрез поставяне на общодостъпно място в сградата, в която заседава и се помещава ОИК Борован-село Борован, ул.“Иван Вазов“ № 1.

11. Решенията на ОИК Борован може да се оспорват в тридневен срок от обявяването им пред Централната избирателна комисия - гр. София.

12. На екземплярите от решенията, които се обявяват, се отбелязват датата и часът на поставянето им на общодостъпното място.

13. Екземплярите от обявените решения се свалят не по-рано от три дни (72 часа) от поставянето им на общодостъпното място, като се отбелязват деня и часът на свалянето им и се съхраняват в архива на комисията.

14. ОИК Борован поддържа интернет страница, на която публикува незабавно решенията си, пълните протоколи от заседанията си, предварителните и окончателните резултати от изборите в съответния изборен район, включително от машинното гласуване, сканираните протоколи на секционните избирателни комисии и други документи и данни. На интернет страницата си комисията публикува и всички публични регистри, водени от нея при спазване изискванията на Закона за защита на личните данни. „

15. Работното време на ОИК- Борован е всеки календарен от 9,00 ч. до 17,00 ч.

16. За обезпечаване на нормалната дейност на комисията и създаване на възможност за упражняване на правата на участващите в изборите субекти, уредени в ИК, в часовете от 9,00 до 17,00 часа, ОИК организира дежурства на членовете си. Дежурството се провежда от поне двама членове на комисията, предложени от различни партии и коалиции.

17. Електронен адрес за кореспонденция с ОИК-Борован - E-mail oik\_borovan1015

Решението подлежи на обжалване пред ЦИК София, в тридневен срок, считано от обявяването му, на основание чл. 88 ал, 1 от ИК. Препис от решението да се изложи на информационното табло на ОИК- Борован.

Гласували 10 члена на ОИК: за -10 члена /Камелия Татарска, Калин Ценов, Златко Манчев, Петрана Цветкова, Валя Димитрова, Иван Иванов, Иван Карамелски, Ивка Илиева, Емил Нинов, Валентина Иванова /, против-няма.

Камелия Татарска: Поради липса на други предложения и изчерпване на дневния ред закривам днешното заседание на ОИК Борован.

Свиквам следващо заседание на ОИК Борован на 07.09.2015 година от 15.30 часа.

/Закрито в 14.10 часа/

ПРЕДСЕДАТЕЛ:

/Камелия Татарска/

СЕКРЕТАР:

/Златко Манчев